มักจะเป็นบ่อยๆไม่รู้ว่าเกี่ยวกับการเครียดจากการเล่นเกมไหม เล่นพวกเกมแนว MOBA ต้องใช้สมองหน่อย พอเล่นเสร็จก็นอนไปเพราะรู้สึกไม่ไหวแล้ว เลยนอนพัก พอตื่นมาก็รู้สึกไม่ค่อยสดชื่น และลงมากินข้าวอาการก็เริ่มออก เป็นเพราะอะไรครับ เกิดอะไรขึ้น
สวัสดีค่ะ การใช้สายตาเป็นเวลานานโดยไม่มีช่วงเวลาพัก ทำให้กล้ามเนื้อดวงตาหดเกร็งตลอดเวลา เป็นหนึ่งในสาเหตุหนึ่งที่ทำให้เกิดอาการปวดศีรษะได้ พบได้บ่อยในภาวะcomputer vision syndromeนอกจากนี้ หากสายตาทั้งสองข้าง สั้น ยาว หรือเอียงไม่เท่ากัน ยิ่งทำให้กล้ามเนื้อตาทำงานหนักมากกว่าทั่วไปแนะนำให้กำหนดเวลาหยุดพักสายตา กะพริบตาบ่อย ๆ ลดอาการตาแห้ง อยู่ในบริเวณที่มีแสงสว่างเพียงพอ ใช้ฟิล์มติดหน้าจอกันแสงสะท้อน ตรวจวัดสายตาเป็นประจำ เป็นต้น อาจลองทานยาพาราเซตามอลบรรเทาอาการปวด หากอาการไม่ดีขึ้น คลื่นไส้ อาเจียน เสียการทรงตัว ควรไปพบแพทย์เพื่อตรวจและรักษาอย่างเหมาะสมค่ะ